G.K.R. Mangkubumi

Yang Mulia Ratu Bumi, Semoga Damai Abadi Mataram Diberkati (bahaso Jawa: ꦒꦸꦱ꧀ꦠꦶꦏꦁꦗꦼꦁꦫꦠꦸꦩꦁꦏꦸꦨꦸꦩꦶ; lahia di Bogor, Jawa Barat, 24 Februari 1972; umua 53 taun), sabalunnyo banamo Gusti Kanjeng Ratu Pembayun jo punyo namo maso ketek Gusti Raden Ajeng Nurmalitasari, marupoan anak padusi partamo dari pasangan Hamengkubuwana X jo Ratu Hemas sarato saurang Putri Mahkota dari Kasultanan Ngayogyakarta Hadiningrat.
Ratu Mangkubumi digadangkan di Yogya sampai umua SMA. Inyo basikola di SMA Bopkri 1 Yogyakarta sabalun akhianyo pindah ka Singapura di International School of Singapore. Sasudah luluih dari SMA, inyo malanjuikan pandidikannyo di babarapo paguruan tinggi di California, Amerika Sarikat sabalun akhianyo mamutuihan untuak malanjuikan pandidikan di Universitas Griffith, Brisbane, Queensland, Australia.
GKR Mangkubumi mandepekan gala Doctor of Humane Letters dari Northern Illinois University Amerika Serikat pado 28 Juni 2023. Acara panganugerahannyo diadoan di Universitas Widya Mataram, Yogyakarta.
Ratu Mangkubumi manikah jo Nieko Messa Yudha, nan mamacik gala Kanjeng Pangeran Harya Wironegoro, pado tanggal 28 Mei 2002. Karano inyo adolah anak padusi nan paliang tuo, panikahan ko mandapek banyak paratian publik. Pernikahan iko juo manjadi acuan untuak pernikahan ampek adiaknyo.
Sabalun manikah, manuruik adaik istano, calon pangantin padusi manarimo gala jo namo baru yang sabalunnyo Gusti Raden Ajeng Nurmalitasari manjadi Gusti Kanjeng Ratu Pembayun. Pambarian gala iko dilakukan malalui upacara wisuda nan diadoan di Istana Yogyakarta. Samantaro itu, calon pengantin laki-laki mandapek gala Kanjeng Pangeran Haryo Wironegoro. Pado wakatu nan samo, inyo juo diangkek sabagai pamimpin kagiatan para putri-putri jo sadoalah anak padusi Hamengkubuwana X.
Rangkaian acara panikahan dimulai jo prosesi "Nyantri", dimano calon pangantin laki-laki Nieko Messa Yudha, nan sabalunnyo alah diagiah gala Kanjeng Pangeran Haryo Wironegoro, masuak ka istano Yogyakarta pado 27 Mei 2023.
Sasuai jo adaik nan balaku di istano, Hamengkubuwana X sandiri manikahkan anak padusinyo jo KPH Wironegoro. Prosesi "Panggih" dihadiri dek pajabat tinggi nagara, tamasuak Presiden Megawati Soekarnoputri jo duta-duta nan mawakili nagara-nagara nan basahabat.
Sabagai putri rajo, Ratu Pembayun malewati prosesi "Pondongan" dalam prosesi "Panggih" dimano pengantin laki-laki dibantu dek salah surang mamak anak daro GBPH Yudhaningrat untuak magendong (maangkek) pangantin padusi sabagai simbol 'maangkek' kadudukan saurang istri. Babarapo barito mangatoan baso prosesi "Panggih" diliputi jo suasana ' magis' nan takaik jo angin kancang nan mahambuih ka dalam dindiang keraton sarato kilek nan malatuih di siang hari.
Salasai "Panggih", anak daro jo marapulai kamudian diperkenalkan ka urang banyak malalui prosesi "Kirab". Sabagai anak padusi patamo, Ratu Pembayun harus diarak-arak di sakitar benteng istano, manggunoan kareta pusako "Kanjeng Kyai Jongwiyat", sasuai jo adaik nan balaku. Prosesi "Kirab" nan alun diadoan sajak pamarintahan Hamengkubuwana VIII, dihadiri dek ratusan ribu panduduak Yogyakarta. Panikahan Gadang Istana Yogyakarta mangikuti tradisi nan alah dipaliharo salamo ratusan taun dan ditaruihkan dek adiak-adiak Ratu Pembayun, yaitu Maduretno, Hayu, jo Bendara.
Panikahan Ratu Pembayun jo Pangeran Wironegoro dikaruniai duo urang anak yaitu Putri Raden Ajeng Artie Ayya Fatimasari Wironegoro jo Pangeran Raden Mas Drasthya Wironegoro. Anak padusi partamonyo alah cukuik gadang untuak manjalani upacara tradisional "Tetesan" pado 22 Desember 2013. Upacara ko manandoi wakatu anak gadih alah sampai umua dewasa. Anaknyo, Raden Mas Drasthya, baagamo Katolik dan basikola di SMA Kolese De Britto di Yogyakarta.